РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

05 Број: 06-2/182-12

23. септембар 2012. године

Б е о г р а д

З А П И С Н И К

12. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 22. СЕПТЕМБРА 2012. ГОДИНЕ

Седница је почела у 15.15 часова.

Седницом је председавао мр Владимир Цвијан, председник Одбора.

Седници су присуствовали чланови Одбора: Биљана Пантић, Срђан Миковић, Јован Палалић, Неђо Јовановић, Предраг Марковић, Мирна Косановић, Зоран Пралица, заменик члана Одбора Драгана Николића, Стефан Занков, заменик члана Одбора Катарине Ракић, Војислав Вујић, заменик члана Одбора Петра Петровића

Седници нису присуствовали чланови Одбора: мр Небојша Стефановић, Душан Обрадовић, Звонимир Стевић, Мирко Чикириз, Чедомир Јовановић, Балинт Пастор, Ненад Чанак, као ни њихови заменици.

Седници Одбора присуствовали су и: Зоран Ибровић, начелник у Министарству енергетике, развоја и заштите животне средине, Гордана Петковић, виши саветник у Министарству енергетике, развоја и заштите животне средине, Дубравка Дракулић, начелник у Министарству финансија и привреде, Нада Мирковић, начелник Одељења буџета у Министарству финансија и привреде, Љубица Матић, помоћник министра финансија за буџет, Наталија Паушић, руководилац групе за буџетски систем.

На предлог председника, Одбор је једногласно утврдио следећи

Д н е в н и р е д

1. Разматрање амандмана на Предлог закона о изменама Закона о заштити од јонизујућих зрачења и о нуклеарној сигурности, који је поднела Влада;

2. Разматрање амандмана на Предлог закона о изменама Закона о хемикалијама, који је поднела Влада;

Председник Одбора мр Владимир Цвијан је обавестио чланове Одбора да су надлежни Одбори у међувремену завршили своја заседања, и на основу тога су поред две тачке дневног реда, додате следеће три тачке дневног реда:

3. Разматрање амандмана на Предлог закона о изменама и допунама Закона о буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину:

1) Републичког фонда за пензијско и инвалидско осигурање,

2) Републичког фонда за здравствено осигурање,

3) Националне службе за запошљавање, који је поднела Влада;

4. Разматрање амандмана на Предлог закона о изменама и допунама Закона о буџетском систему, који је поднела Влада;

5. Разматрање амандмана на Предлог закона о утврђивању максималне зараде у јавном сектору, који је поднела Влада.

Пре преласка на одлучивање о тачкама дневног реда, за реч се јавио Срђан Миковић, члан Одбора и подсетио све чланове Одбора да су добили примерак Студије о унапређењу законодавног процеса у Републици Србији, и да ће се презентација одржати у уторак, у малој сали.

Председник Одбора је накнадно убацио још једну тачку дневног реда:

6. Р а з н о.

Прва тачка дневног реда. Разматрање амандмана на Предлог закона о изменама Закона о заштити од јонизујућих зрачења и о нуклеарној сигурности, који је поднела Влада.

Одбор је у складу са чланом 164. Пословника Народне скупштине размотрио амандмане које је Одбор за заштиту животне средине поднео на Предлог закона о изменама Закона о заштити од јонизујућих зрачења и о нуклеарној сигурности, који је поднела Влада и сматра да су у складу са Уставом и правним системом Републике Србије амандмани:

- на члан 7, са исправком, који је поднео Одбор за заштиту животне средине;

* на члан 8, са исправком, који је поднео Одбор за заштиту животне средине;
* на члан 10, са исправком, који је поднео Одбор за заштиту животне средине.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Друга тачка дневног реда. Разматрање амандмана на Предлог закона о изменама Закона о хемикалијама, који је поднела Влада.

Одбор је у складу са чланом 164. Пословника Народне скупштине размотрио амандман који је на члан 15, са исправком, поднео Одбор за заштиту животне средине на Предлог закона о изменама Закона о хемикалијама, који је поднела Влада, и сматра да је амандман у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Трећа тачка дневног реда. Разматрање амандмана на Предлог закона о изменама и допунама Закона о буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину:

1) Републичког фонда за пензијско и инвалидско осигурање,

2) Републичког фонда за здравствено осигурање,

3) Националне службе за запошљавање, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о буџету Републике Србије за 2012. годину, са предлозима одлука о давању сагласности на одлуке о изменама и допунама финансијских планова за 2012. годину:

1) Републичког фонда за пензијско и инвалидско осигурање,

2) Републичког фонда за здравствено осигурање,

3) Националне службе за запошљавање, који је поднела Влада, и сматра да су у складу са Уставом и правним системом Републике Србије амандмани:

- на члан 5. који је поднео Одбор за финансије, републички буџет и контролу трошења јавних средстава;

- на члан 5, са исправком, који је поднео народни посланик Јанко Веселиновић;

- на члан 9. који је поднео Одбор за финансије, републички буџет и контролу трошења јавних средстава.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Четврта тачка дневног реда. Разматрање амандмана на Предлог закона о изменама и допунама Закона о буџетском систему, који је поднела Влада.

Одбор је у складу са чланом 164. Пословника Народне скупштине размотрио амандмане на Предлог закона о изменама и допунама Закона о буџетском систему, који је поднела Влада и сматра да су у складу са Уставом и правним системом Републике Србије амандмани:

- на члан 3. који је поднео Одбор за финансије, републички буџет и контролу трошења јавних средстава.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Одбор је одлучио једногласно да се не изјасни о амандману народног посланика Владимира Илића на Предлог закона о изменама и допунама Закона о буџетском систему којим се после члана 24. додаје члан 24а.

Пета тачка дневног реда. Разматрање амандмана на Предлог закона о утврђивању максималне зараде у јавном сектору, који је поднела Влада.

Одбор је у складу са чланом 164. Пословника Народне скупштине размотрио амандмане које је Одбор за финансије, републички буџет и контролу трошења јавних средстава поднео на Предлог закона о утврђивању максималне зараде у јавном сектору, који је поднела Влада, и сматра да су у складу са Уставом и правним системом Републике Србије амандмани:

- на члан 1. који је поднео Одбор за финансије, републички буџет и контролу трошења јавних средстава;

- на члан 6. који је поднео Одбор за финансије, републички буџет и контролу трошења јавних средстава.

Одбор је одлуку донео једногласно.

За известиоца Одбора на седници Народне скупштине одређен је мр Владимир Цвијан, председник Одбора.

Шеста тачка дневног реда- Р а з н о.

Председник Одбора мр Владимир Цвијан, је инсистирао да кад год Одбор уочи грешку у поднетом амандману, у најкраћем року обавести о томе посланичку групу, или директно посланика који је поднео амандман. И да ће стручна служба увек бити на располагању, па и технички.

Председник Одбора је истакао да је циљ стручне службе и тај да сваки амандман, сваки став дође до Народне скупштине. Као и да о одбаченим амандманима не треба више расправљати. И да нема дискусије о непотпуном амандману.

У дискусији су учествовали чланови Одбора: Срђан Миковић, Јован Палалић и Предраг Марковић.

Седница је завршена у 15.45 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић мр Владимир Цвијан